agent
Store norske leksikon,Samfunn,Utdanning og forskning,Grunnopplæring,Yrkesfaglig utdanning
Agent er en som opptrer eller handler på vegne av en annen. Ordet har ulike betydninger i etterretning, diplomati, næringsliv og vitenskapelig terminologi.
I politi og etterretning brukes det om person som driver etterretning i det skjulte. etterretningsagent politiagent (agent provocateur) I diplomatiet brukes det om en utsending eller representant som ikke har høy rang som minister eller ambassadør. diplomatisk agent konsularagent I næringslivet brukes det om en som inngår kontrakter på vegne av andre.  forsikringsagent (assuranseagent) salgsagent handelsagent fotballagent I vitenskapelig terminologi bruker man agent eller agens om noen som får noe til å skje. I medisinen brukes sykdomsfremkallende agens om mikroorganismer som forårsaker sykdom. Biologisk agent kan i forbindelse med biosikkerhet brukes om sykdomsfremkallende mikroorganismer. Samfunnsvitenskapen kan beskrive mennesker som agenter, altså handlende aktører. Da kan spørsmålet være hva som får dem til å handle, om det er rasjonalitet, drifter eller annet.